Üldkohtu presidendi 25. mai 2020. aasta määrus –

Isopix vs. parlament

(kohtuasi T‑163/20 R ja T‑163/20 R II)

Ajutiste meetmete kohaldamine – Teenuste hanked – Fototeenuste osutamine – Kohaldamise peatamise taotlus – Põhimenetluses lahendatava hagi ilmselge osaline vastuvõetamatus – Vastuvõetamatus – Kiireloomulisus – Fumus boni iuris – Huvide kaalumine

1. Ajutiste meetmete kohaldamine – Kohaldamise peatamine – Vastuvõetavuse tingimused – Põhimenetluses lahendatava hagi prima facie vastuvõetavus (ELTL artikkel 278; Üldkohtu kodukord, artikli 156 lõiked 1 ja 2) (vt punktid 22–24)

2. Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Parlamendi akt, millega lükati tagasi ühe pakkuja poolt hankemenetluses esitatud pakkumus – Selle hindamine, kas see otsus on sisu ja konteksti arvestades lõplik või mitte – Akt, mis on oma laadilt vaheakt – Akt, mida ei saa pidada huve kahjustavaks aktiks – Vastuvõetamatus (ELTL artikkel 278) (vt punktid 25–27 ja 33–36)

3. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Oluline ja hüvitamatu kahju – Varaline kahju – Kahju olulisus – Olukord, mis võib ohustada hagejaks oleva äriühingu olemasolu – Hindamine selle alusel, milline on ettevõtja suurus ja käive ning milline on selle kontserni olukord, kuhu ta kuulub – Iga konkreetse juhtumi asjaolude arvessevõtmine (ELTL artiklid 278 ja 279) (vt punktid 27–30, 33 ja 36)

4. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Fumus boni iuris – Kiireloomulisus – Oluline ja hüvitamatu kahju – Kumulatiivne iseloom – Kõikide asjaomaste huvide kaalumine – Analüüsimise järjekord ja kontrollimise viis – Ajutisi meetmeid kohaldava kohtuniku kaalutlusõigus (ELTL artiklid 278 ja 279; Üldkohtu kodukord, artikli 156 lõige 4) (vt punktid 40 ja 41)

5. Ajutiste meetmete kohaldamine – Kohaldamise peatamine – Kohaldamise tingimused – Kiireloomulisus – Hindamine hankelepingute sõlmimist käsitlevate kohtuvaidluste puhul – Oluline kahju – Piisavus juhul, kui esineb eriti arvestatav fumus boni iuris, mis seisneb ilmselges ja raskes rikkumises – Tingimus – Ajutiste meetmete kohaldamise taotluse esitamine eduka pakkujaga lepingu sõlmimisele eelneva ooteaja vältel (ELTL artikkel 278; Euroopa Liidu põhiõiguste harta, artikkel 47) (vt punktid 44–48)

6. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Oluline ja hüvitamatu kahju – Kahju hüvitamatus – Hindamine hankelepingute sõlmimist käsitlevate kohtuvaidluste puhul (ELTL artikkel 268) (vt punkt 50)

7. Ajutiste meetmete kohaldamine – Kohaldamise peatamine – Kohaldamise tingimused – Fumus boni iuris – Põhimenetluses lahendatava hagi põhjendamiseks esitatud väidete prima facie kontrollimine – Hagi, mis on esitatud parlamendi akti peale, millega lükati tagasi ühe pakkuja poolt hankemenetluses esitatud pakkumus – Väited, mis puudutavad hindamiskomitee ühe liikme ülesannete erapooletut ja objektiivset täitmist – Väited, millest nähtub keeruliste õiguslike küsimuste olemasolu – Väited, mis ei ole esmapilgul põhjendamatud (ELTL artikkel 278) (vt punktid 66, 69, 75 ja 76)

8. Ajutiste meetmete kohaldamine – Kohaldamise peatamine – Kohaldamise tingimused – Kõikide asjaomaste huvide kaalumine – Parlamendi sellise akti kohaldamise peatamine, millega lükati tagasi ühe pakkuja poolt hankemenetluses esitatud pakkumus – Hagi esitanud pakkuja huvi säilitada võimalus, et hankeleping sõlmitakse temaga, ülekaal parlamendi huvi suhtes tagada teenuste järjepidevus (ELTL artikkel 278) (vt punktid 77, 83 ja 84)

Ese

ELTL artiklite 278 ja 279 alusel esitatud nõue peatada kohtuasjas T‑163/20 R Euroopa Parlamendi 24. märtsi 2020. aasta akti, milles teavitati hagejat sellest, et tema hankes COMM/DG/AWD/2019/854 esitatud pakkumus ei osutunud edukaks ja leping otsustati sõlmida teise pakkujaga, kohaldamine ja et Üldkohus kohustaks parlamenti esitama pakkumuste hindamise aruande, ning kohtuasjas T‑163/20 R II peatada parlamendi 17. aprilli 2020. aasta akti, milles teda teavitati sellest, et tema hankes COMM/DG/AWD/2019/854 esitatud pakkumus lükati tagasi põhjusel, et see ei vastanud finants- ja majanduslikku seisundit käsitlevatele valikukriteeriumitele, kohaldamine.

Resolutsioon

1. Peatada Euroopa Parlamendi 24. märtsi 2020. aasta otsuse, milles teavitati Isopix SA-d sellest, et tema hankes COMM/DG/AWD/2019/854 esitatud pakkumus ei osutunud edukaks ja leping otsustati sõlmida teise pakkujaga, kohaldamine.

2. Parlamenti kohustatakse esitama Isopix’ile pakkumuste hindamise aruande mittekonfidentsiaalne versioon.

3. Jätta ajutiste meetmete kohaldamise taotlus kohtuasjas T‑163/20 R II vastuvõetamatuse tõttu läbi vaatamata.

4. Tühistada 3. aprilli 2020. aasta kohtumäärus Isopix vs. parlament (T‑163/20 R) ja 22. aprilli 2020. aasta kohtumäärus Isopix vs. parlament (T‑163/20 R II).